open-index/open-wikipedia-markdown huggingface dataset:
अनुराधा मराठे

अनुराधा मराठे (जन्म : १५ जुलै १९५१) या शास्त्रीय आणि सुगम संगीत गाणाऱ्या एक मराठी गायिका आहेत. त्या पंडित त्र्यंबकराव जानोरीकर यांच्या शिष्या आहेत. गायिका अंजली मराठे-कुलकर्णी ही अनुराधा मराठे यांची कन्या असून गायक-संगीतकार डॉ.सलील कुलकर्णी हे त्यांचे जावई आहेत. 

अनुराधा मराठे यांनी 'मंत्र' या  मराठी चित्रपटात काम केले आहे. 

## अनुराधा मराठे यांची गाजलेली गाणी
* इतनी शक्ती दे हमें दाता
* कुंभारासारखा गुरू नाही (कवी : ग.दि. माडगूळकर; संगीतकार : गजानन वाटवे) 
* जीवन त्यांना कळलें हो (स्फूर्तिगीत; सहगायक - अंजली मराठे, रवींद्र साठे; कवी - बा.भ. बोरकर)
* प्रथम तुला वंदितो

## अनुराधा मराठे यांनी गायलेली गाणी असलेले चित्रपट
* जन्मटीप
* ती तिथे मी 
* दहावी फ
* मायेची सावली
* गाव तसं चांगलं पण वेशीला टांगलं
* लावण्यवती
* संसार माझा भाग्याचा

## आत्मचरित्र
अनुराधा मराठे यांनी 'स्वरानुराधा' नावाचे आत्मचरित्र लिहिले आहे. 

वर्ग:मराठी गायक
वर्ग:भारतीय शास्त्रीय संगीतकार
पुथंडु

**पुथंडु** ( तमिळमधे தமிழ்புத்தாண்டு) हे तमिळ कालदर्शिकेनुसार सुरू होणारा तामिळनाडू मधील नवीन वर्षारंभाचा सण आहे.
हिंदू सौर कालगणनेनुसार चैतिराई या तमिळ महिन्यानुसार हा सण साजरा केला जातो. याला 'पुथुवरुषम' असे संबोधिले जाते.ग्रेगोरिअन कालदर्शिकेनुसार हा सण सामान्यतः १४ एप्रिल या दिवशी साजरा केला जातो.

## प्राचीन तमिळ साहित्यातील संदर्भ
इसवी सनाच्या तिसऱ्या शतकातील संगम साहित्यात सूर्याच्या मेष राशीतून प्रवेशाचे संदर्भ मिळतात.सिल्लप्पदिकरम् नावाच्या ग्रंथातही या काळातील सूर्याचे भ्रमण आणि त्यानिमित्ताने साजऱ्या होणाऱ्या सणाचा उल्लेख आलेला आहे.मणिमेखलई या प्रसिद्ध ग्रंथातही या सणाचे उल्लेख सापडतात.

## उत्सवाचे स्वरूप
पुत्तांडु वाळत्तुक्कळ (புத்தாண்டு வாழ்த்துக்கள்) 
किंवा इनिय पुत्तांडु नल्वाळत्तुक्कळ (இனிய புத்தாண்டு நல்வாழ்த்துக்கள்)असे म्हणत एकमेकांना नूतन वर्षाच्या शुभेच्छा दिल्या जातात.

या दिवसासाठी घराची स्वच्छता केली जाते. आंघोळ करून नवे कपडे परिधान केले जातात. घरातील देवघरासमोर फुले,फळे यांची आरास करून देवपूजा करतात. घरातील ज्येष्ठ व्यक्तींना नमस्कार करून त्यांचे आशीर्वाद घेतले जातात.जवळपासच्या देवळात जाऊन दर्शन घेतात. दुपारी शाकाहारी भोजनाचा एकत्रित आनंद घेतला जातो.

दक्षिण तामिळनाडूच्या काही भागात या सणाला चैत्तिरीई विशू असे म्हणतात.केरळातील विशु सणाप्रमाणेच या दिवशी संध्याकाळी देवासमोर आंबा,केळे,फणस ही फळे मांडली जातात.सुपारी, विड्याची पाने, सोन्याचा दागिना, पैसे, फुले आणि आरसे मांडून ठेवतात.

नववर्षाच्या पहिल्या दिवशी मदुराई येथील मीनाक्षी मंदिर येथे मोठ्या सोहळ्याचे आयोजन केले जाते.

## श्रीलंकेतील उत्सव
पुथंडूचा सण श्रीलंकेतही उत्साहाने साजरा होतो. या दिवशी नव्या वर्षातील पहिला आर्थिक व्यवहार केला जातो याला 'काई विशेषम्' म्हणले जाते. या दिवशी लहान मुले ज्येष्ठ मंडळींना वंदन करतात. पैशाचे पाकीट देऊन मुलांना आशीर्वाद दिले जातात.
पुढील हंगामाचे नवे पीक घेण्याची सुरुवात म्हणून जमीन खणण्याचा आणि नांगरण्याचा छोटा विधी या दिवशी केला जातो.याला 'अरपुडु' म्हणतात.या दिवशी गावांमधील युवा मंडळ पारंपरिक खेळांच्या स्पर्धा भरवतात. गाड्याच्या शर्यती, नारळ फेकून खेळला जाणारा खेळ अशा स्पर्धा आयोजित होतात.

## हे सुद्धा पहा
* तामिळनाडू
* उगादी
* गुढी पाडवा
* नवरेह

## संदर्भ 
वर्ग:सण आणि उत्सव
सदानंद गोखले

सदानंद गोखले हे मराठीत चित्रपटविषयक आणि चित्रपट संगीतविषयक लेखन करणारे लेखक आहेत. 

## सदानंद गोखले यांची पुस्तके
* अभिनेता
* अभिनेत्री
* खलनायक
* गंधार निषाद (चित्रपट संगीत दिगदर्शकांच्या कारकिर्दीवर)
* तिची गोष्टच वेगळी
* फिल्मी दुनिया
* मूव्ही मेकर्स
* यादें नयी पुरानी
* यादें रसभरी
* यादोंकी महफिल
* शमा-परवाना
* सात रंग के सपने
* स्वरगंगेच्या काठावरती
* हमसफर

वर्ग:मराठी लेखक
वर्ग:चित्रपट
वर्ग:चित्रपट संगीत
ग्रेटा थूनबर्ग

**ग्रेटा टिनटिन एलिओनोरा थूनबर्ग** (३ जानेवारी, २००३ - ) ही ग्लोबल वार्मिंग आणि हवामानातील बदल थांबविण्यासाठी कार्यरत असणारी स्वीडिश युवा राजकीय कार्यकर्ती आहे. ऑगस्ट २०१८ मध्ये, तिने पर्यावरणाची हानी थांबण्यासाठी स्वीडिश संसदेच्या इमारतीबाहेर सत्याग्रह केला. असे करणारी ती एक पहिली व्यक्ती बनली. . नोव्हेंबर २०१८मध्ये तिने टेडेक्सस्टॉकहोम येथे भाषण दिले. डिसेंबर २०१८मध्ये तिने युनायटेड नेशन्स क्लायमेट चेंज कॉन्फरन्सला संबोधित केले. तिला जानेवारी २०१९ मध्ये डॅव्होस येथील जागतिक आर्थिक मंचाशी बोलण्यास आमंत्रित करण्यात आले होते.

## विवाद
३ फेब्रुवारी २०२१ रोजी, थनबर्ग हिने २०२० - २०२१ मध्ये चालु असलेल्या भारतीय शेतकऱ्यांच्या निषेधाच्या समर्थनार्थ ट्वीट केले. ग्रेटा थनबर्गने चुकून एक संदेश सामायिक केला होता ज्यात तिला मार्गदर्शन करण्यात येत होते की भारत सरकार विरुद्ध भारतात चालू असलेल्या हिंसक शेतकर्‍यांच्या बंडाबद्दल ट्विटरवर काय लिहावे. या ट्विटनंतर थनबर्गच्या पुतळ्याचे भारतीय राष्ट्रवाद्यांनी दिल्लीत दहन केले. ग्रेटा थनबर्गच्या ट्विटवर भारत सरकारकडून टीका झाली. ज्यात म्हणले की ही भारताची अंतर्गत बाब आहे. तिच्या सुरुवातीच्या ट्विटमध्ये थनबर्गने एका दस्तऐवजाशी दुवा साधला ज्याने शेतकऱ्यांच्या निषेधाला पाठिंबा देऊ इच्छित असलेल्यांसाठी प्रचार टूलकिट प्रदान केले. या टूलकिटमध्ये हॅशटॅग आणि याचिकांवर स्वाक्षरी कशी करावी याबद्दल सल्ला देण्यात आला होता परंतु शेतक-यांच्या निषेधाशी थेट जोडलेल्या पलीकडे सुचवलेल्या कृतींचा समावेश होता. तिने लवकरच हे ट्वीट हटवले, की दस्तऐवज "कालबाह्य" आहे आणि पर्यायी [५७][५८] "भारतात सुरू असलेल्या शेतकरी आंदोलनांबद्दल अपरिचित असलेल्या कोणालाही परिस्थिती चांगल्या प्रकारे समजून घेण्यासाठी आणि समर्थन कसे करावे याबद्दल निर्णय घेण्यास सक्षम करण्यासाठी लिंक केले आहे. शेतकरी त्यांच्या स्वतःच्या विश्लेषणावर आधारित." टूलकिट संपादित करणारी २२ वर्षीय भारतीय हवामान कार्यकर्ती दिशा रवी हिला १६ फेब्रुवारी रोजी देशद्रोह आणि गुन्हेगारी कटाच्या आरोपाखाली अटक करण्यात आली. 

## पुरस्कार 
 * पर्सन ऑफ द इयर २०१९

## संदर्भ
ग्रहण परिकल्पना - ग्रहलाघवम्

**ग्रहलाघवम्** हा एक भारतीय ज्योतिष शास्त्रातील प्राचीन ग्रंथ असून यावरील टीका (भाषांतर) आणि विश्लेषण असलेले अनेक ग्रंथ निघालेले आहेत. सदरील ग्रंथात सूर्यग्रहण तथा चंद्रग्रहणासंबंधित विस्तृत माहिती दिली आहे. ग्रहण म्हणजे सूर्य किंवा चंद्र यांचे बिंब झाकले जाऊन ते आपल्याला दिसत नाहीत. खंडग्रास ग्रहणात बिंबाचा काही भाग छायाग्रस्त होतो व तोच भाग दिसत नाही. म्हणून अशा परिस्थितीला रवि किंवा चंद्राचे ग्रहण असे म्हणले आहे.

**छादयत्यर्कमिन्दुर्विंधु भूमिभा छादकच्छाधमानैक्यखण्डं कुरू ।**
**तच्छरोनं भवेच्छन्नमेतधदा ग्राहम्होनावशिष्टं तु खच्छन्नकम् ।।**

पौर्णिमा तिथीच्या अंति चंद्रग्रहण होते. पृथ्वी ही रवि व चंद्र यांच्या मध्ये येते व तिच्या छायामध्ये चंद्र पूर्वेकडुन प्रवेश करतो. त्यावेळी जेवढा भाग छाया ग्रस्त असतो तेवढया भागाला ग्रहण लागतो. हेच कारण आहे चंद्र जेवढा झाकला जातो तेवढेच ग्रहण होते. चंद्रग्रहणात छादक पृथ्वी व छाद्रय चंद्र असतो. येथे पृथ्वीची छाया चंद्राला आच्छादित करते. झाकणारा ग्रह = छादक व झाकला जाणारा ग्रह = छादय असतो. ग्रहणमोक्ष पश्चिमेकडुन होते. सूर्यग्रहण हे अमावस्या तिथी अंति संभव असते. जेव्हा पृथ्वी व रवि यांच्यामध्ये चंद्र पश्चिमेकडुन सूर्यबिंबास झाकण्यास सुरुवात करतो. चंद्रग्रहणात पृथ्वीची छाया चंद्रबिंबाचा जेवढा भाग आच्छदित करते तेवढया भागाला ग्रहण असते. पण सूर्यग्रहण तसे नसते. सूर्यग्रहणात स्थान भेदानुसार ग्रहण दृष्टिगोचर होते. कारण सूर्यग्रहणात वस्तुतः सूर्य आच्छादित होत नाही तर पाहणार द्रष्टा व सूर्याच्या मध्ये चंद्र अवरोधक असतो. चंद्र आपल्या दृष्टिपथाला जितका अवरोधन करतो तेवढाच सूर्यग्रहण दृष्टि गोचर होते. चंद्रबिंब लघु आहे. सूर्यबिंब बृहत आहे म्हणून जर द्रव्य सूर्य व चंद्राच्या केंद्रगत सूत्रात स्थित होऊन सूर्याला पहातो, तर सूर्याचे वलय/कंगण ग्रहण व्यास दिसते, कारण केंद्रगत असल्याने चंद्रबिंब सूर्याच्या मध्याबिंबात स्थित असेल शिवाय चंद्रबिंबाच्या चारी दिशांना सूर्याचा प्रकाश जो झाकला गेलेला नाही तो पसरतेत व मधोमध चंद्रबिंब असल्याने तो भाग कृष्ण वर्ण दिसेल. व तो वलय आकारात असेल काही स्थान/ठिकाण असेही असतील तेथे सूर्यग्रहण दृष्ट होणार नाही. म्हणून सूर्य ग्रहणात अक्षांश, देशांतर वरून दृश्यदृश्यचा निर्णय केला जातो. येथे चंद्र छादक व रवि छादय आहे ग्रहण मोक्ष पूर्वेकडून होतो. छाया व छादक भेदामुळे सूर्य व चंद्रग्रहण परिस्थितीत पुरक पडतो.
# एक अंगुलापेक्षा अल्प ग्रासमान असेल तर सूर्य व चंद्रग्रहण होत नाही.

वरील नियमांनुसार ग्रहण संभव होते का पाहावे, असेल तर चंद्रग्रहणात खालील गोष्टींच्या संस्कार करून चंद्रग्रहाणाचा ग्रासमान, स्पर्श, मोक्ष काळ, संम्मीलन काळ, उन्मीलन काळ, स्पर्श दिशा, मोक्ष दिशा इत्यादिचे ज्ञान प्राप्त होते ते कसे ते पाहुया.

**चंद्रग्रहणासाठीः –**

सर्वप्रथम पर्वान्तकालिक ग्रह स्पष्ट करावे लागतात, मुख्यतः रवि, चंद्र, सूर्याची गति, चंद्राची गति पौर्णिमा तिथीच्या भोग्य घटी.

**सूर्यग्रहणासाठीः –**
 
अमावस्या तिथीच्या भोग्य घटी व पर्वान्तकालिक स्पष्ट लग्न बाकी वरील प्रमाणे (चंद्रग्रहणाप्रमाणे).

पर्वान्तकालिक स्पष्ट ग्रह करण्यासाठी ग्रहांच्या दैनिक गतिना भोग्य काकाने (पौर्णिमांत/अमावस्यांत) गुणावे व ६० हयिनी भागावे प्राप्त गति उदयकालीक ग्रहात मिळवणे राहुसाठी वजा करणे.

अश्याप्रकारे चंद्र व सूर्य ग्रहाणाचा विचार करावा.

## संदर्भ 
वर्ग:हिंदू ग्रंथ
वर्ग:खगोलशास्त्र
वर्ग:ज्योतिषशास्त्रावरील ग्रंथ
गृहोपयोगी उपकरणे

स्नानाचे पाणी तापविणे, चहा-कॉफी वगैरे गरम पेये बनविणे, पावाचे तुकडे भाजणे, स्वयंपाकाचे साहित्य तयार करणे, अन्न शिजविणे, भांडी घासणे, कपडे धुणे, कपड्यांना इस्त्री करणे, केर काढणे अशी घरगुती कामे करताना उपयोगी पडणाऱ्या साधनांचा गृहोपयोगी उपकरणांत समावेश होत.

स्नानाचे पाणी तापविण्यासाठी भारतामध्ये अनेक ठिकाणी लाकडाच्या ढलप्या जाळून उष्णता उत्पन्न करणारे बंब वापरतात. अशा बंबांचे दोन प्रकार आ. १ मध्ये दाखविले आहेत. हे बंब पाण्याने भरल्यावर धुराड्याच्या तोंडातून लाकडाच्या ढलप्या आत टाकतात. त्या मधल्या नळातून खालच्या

झाऱ्यावर पडतात. गरम झालेले पाणी बाहेर काढण्यासाठी (अ) या प्रकारात बंबाच्या खालच्या बाजूस एक तोटी असते. या तोटीतून आतील सर्व पाणी बाहेर काढता येते. सर्व गरम पाणी बाहेर काढल्यावर बंबात पुन्हा थंड पाणी भरले नाही, तर उष्णता फुकट जाते व बंबाच्या पत्र्याचेही नुकसान होते. 

या नळीचे वरचे तोंड पाणी भरण्याच्या तोंडाच्या थोडे खाली ठेवलेले असते. थंड पाणी आत सोडले म्हणजे पाण्याची पातळी वाढते व गरम पाणी नळीतून बाहेर येते. या पद्धतीने जितके थंड पाणी आत टाकावे तितकेच गरम पाणी बाहेर पडते व बाकीचे गरम पाणी बंबात शिल्लक राहते आणि बंब रिकामा होत नाही. हे दोन्ही प्रकारचे बंब २० ते ८० लि. पाणी ठेवण्यासाठी बनवितात. आ. १ (अ) मध्ये दाखविलेला बंब तांब्याच्या पत्र्यापासून बनवितात, त्यामुळे तो गंजत नाही व कित्येक वर्षे चांगले काम देतो. याचे सांधे झाळ देऊन पक्के केलेले असतात.

त्याच्यावर उष्णताविनियमक (गरम वायूतील उष्णता पाण्याला देणारा) भाग असतो. त्याच्या मदतीने ज्वलनाची बहुतेक सर्व उष्णता सभोवतालच्या पाणी भरलेल्या नळकांड्यात जाते व तेथील पाणी तापते. तापलेले पाणी वरच्या बाजूकडे चढते व बाहेर पडते. गरम पाण्याची तोटी उघडल्याशिवाय वायूज्वालक चालू होऊ नये म्हणून एक विशेष योजना बसविलेली असते.
ऐने (जव्हार)

**ऐने** हे भारतातील महाराष्ट्र राज्यातील उत्तर कोकणातील पालघर जिल्ह्यातील जव्हार तालुक्यातील एक गाव आहे.

## भौगोलिक स्थान
जव्हार बस स्थानकापासून विक्रमगड मार्गाने गेल्यावर धानोशी गावानंतर हे गाव लागते. जव्हार शहरापासून हे गाव १४ किमी अंतरावर आहे.

## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती, नागलीशेती केली जाते.श्रावण महिन्यात गणपती उत्सवाच्या अगोदरपासून जेव्हा ढग गडगडाट करतात आणि विजा चमकत असतात तेव्हा पावसाच्या सरी कोसळत असलेल्या एका वेगळ्याच नैसर्गिक वातावरणात एक नैसर्गिक भाजी रानात उगवत असते तिलाच अळंबी संबोधले जाते. ही भाजी अत्यंत चवदार असते. ही भाजी आरोग्यासाठी चांगली असते.ही भाजी जेव्हा उगवते तेव्हाच लगेच काढावी लागते अन्यथा ती लगेच फुलून खाण्यासाठी अयोग्य होते. पहाटे लवकर उठून ही भाजी शोधून फुलण्याअगोदर खुडून काढून साफ करून ती लगेचच बाजारात विक्रीसाठी न्यावी लागते. आदिवासी बांधवाना पावसाळ्यात हा अल्पकालीन रोजगार उपलब्ध होतो.पालघर जिल्ह्यातील ग्रामीण भागातील अंतर्गत रस्त्यावर ह्या भाजीची विक्री आदिवासी समाजातील पुरुष, स्त्रिया आणि मुलेमुली करीत असतात. पालघर, बोईसर, मनोर, सफाळे, केळवे रोड, वाणगाव, डहाणू, वाडा, कुडूस, विक्रमगड, जव्हार, मोखाडा, खोडाळा, तलासरी येथील बाजारपेठांमध्ये सुद्धा ही भाजी विक्रीसाठी उपलब्ध असते.

## लोकजीवन
हे मध्यम आकाराचे गाव आहे.२०११ च्या भारतीय जनगणनेनुसार गावात १५१ कुटुंबे राहतात. एकूण ९०८ लोकसंख्येपैकी ४६३ पुरुष तर ४४५ महिला आहेत. गावाची साक्षरता ६९.३१ टक्के आहे.पुरुष साक्षरता ७८.०७ आहे तर स्त्री साक्षरता ६०.३२ आहे. गावातील शून्य ते सहा वर्षे वयाच्या लहान मुलांची संख्या १५२ आहे. ती एकूण लोकसंख्येच्या १६.७४ टक्के आहे. मुख्यतः आदिवासी समाजातील लोक येथे राहतात. छोट्या प्रमाणावर शेती व शेतमजूर, वीटभट्टीमजूर म्हणून ते काम करतात.अगदी लहान प्रमाणात कुक्कुटपालन, बकरीपालन सुद्धा ते करतात.
येथे भरपूर प्रमाणात रानभाज्या मिळतात. खरशिंग,करडू,बाफली,पेंढर, बांबूशिंद,कवळ, खुरासनीचा पाला, लोत, शेवळी, उडदाचा पाला, काकड, रानचिकू, आभईची शेंग, अळबी, आंबट बिबली, माड, चावा वेल,टेरा, कर्टुलं,लोथी, सतरा, हळंदा, शेवळे,कोरड, टाकळा, शेवगा, तेरे, कुडाची फुलं, घोळ, कोळू, रताळ्याचे कोंब, टेंभरण, मोहदोडे,नारळी, मोखा, चायवळ, वांगोटी, भोपा, बोंडारा, रानकेळी, भारंगा ह्या काही रानभाज्या आहेत. ह्या भाज्या मुख्यतः पावसाळ्यात होतात.ह्या भाज्या पोटाचे विकार, खोकला आणि इतर तत्सम आजारावर गुणकारी असतात. आदिवासी समाज बांधवांना त्याची चांगली समज असते. तारपा नृत्य आणि वारली रंगकला हे आदिवासी समाजाचे अविभाज्य भाग आहेत.

## नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत. महाराष्ट्र राज्य परिवहन महामंडळाच्या बस जव्हार बस स्थानकावरून येथे येण्यासाठी ठराविक वेळी उपलब्ध असतात. ऑटोरिक्शासुद्धा जव्हारपासून उपलब्ध असतात.

## जवळपासची गावे
डोंगरवाडी,पाथर्डी, चौक, मेढे, खिडसे, मानमोहाडी, भुरीटेक, धामणी, आसे, स्वामीनगर, शास्त्रीनगर ही जवळपासची गावे आहेत.ऐने ग्रामपंचायत मध्ये ऐने, खिडसे, मेढे, मानमोहाडी ही गावे येतात.

## संदर्भ
1. https://www.census2011.co.in/data/subdistrict/4163-palghar-thane-maharashtra.html
2. https://villageinfo.in/maharashtra/thane/palghar.html

वर्ग:जव्हार तालुक्यातील गावे
खानिवडे

**खानिवडे** हे भारताच्या महाराष्ट्र राज्यातील उत्तर कोकणातील पालघर जिल्ह्यातील पालघर तालुक्यातील एक गाव आहे.

## भौगोलिक स्थान
पालघर रेल्वे स्थानकापासून पूर्वेस मनोर मार्गाने गेल्यावर अहमदाबाद-मुंबई राष्ट्रीय महामार्गाने उजवीकडे सकवार गावानंतर हे गाव लागते. पालघरपासून हे गाव ५१ किमी अंतरावर आहे.

## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती, नागलीशेती केली जाते.

## लोकजीवन
हे मध्यम आकाराचे गाव आहे.२०११ च्या भारतीय जनगणनेनुसार गावात २२२ कुटुंबे राहतात. एकूण ९६६ लोकसंख्येपैकी ४७५ पुरुष तर ४९१ महिला आहेत. गावाची साक्षरता ५३.४० टक्के आहे.पुरुष साक्षरता ६३.८७ आहे तर स्त्री साक्षरता ४३.६९ आहे. गावातील शून्य ते सहा वर्षे वयाच्या लहान मुलांची संख्या १७२ आहे. ती एकूण लोकसंख्येच्या १७.८१ टक्के आहे. मुख्यतः आदिवासी समाजातील लोक येथे राहतात. छोट्या प्रमाणावर शेती व शेतमजूर, वीटभट्टीमजूर म्हणून ते काम करतात.अगदी लहान प्रमाणात कुक्कुटपालन, बकरीपालन सुद्धा ते करतात.

## नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत. महाराष्ट्र राज्य परिवहन महामंडळाच्या बस पालघर,सफाळे रेल्वे स्थानकांवरून येथे येण्यासाठी ठराविक वेळी उपलब्ध असतात. ऑटोरिक्षा सुद्धा पालघर, विरार, वसई पासून उपलब्ध असतात.

## जवळपासची गावे
बऱ्हाणपूर, सोमाटे, मेंढवण, आकोली, रावटे, शिगाव,खुताड,वाळवे, कुकडे बोरशेती, लालोंडे ही जवळपासची गावे आहेत.खानिवडे ग्रामपंचायत मध्ये गारगाव आणि खानिवडे गावे येतात.

## संदर्भ
1. https://www.census2011.co.in/data/subdistrict/4163-palghar-thane-maharashtra.html
2. https://villageinfo.in/maharashtra/thane/palghar.html

वर्ग:पालघर तालुक्यातील गावे
हव्वा

**हव्वा** ही बायबलच्या उत्पत्ति पुस्तकात एक आकृती आहे. अब्राहामाच्या धर्माच्या निर्मितीच्या मिथकानुसार ती पहिली स्त्री होती. इस्लामिक परंपरेत, हव्वेला आदामाची पत्नी आणि पहिली स्त्री म्हणून ओळखले जाते परंतु ती विशेषतः (?) कुराणमध्ये नव्हे तर हदीसमध्ये आहे.

उत्पत्तिच्या दुसऱ्या अध्यायात म्हटल्याप्रमाणे हव्वा याला(?) परमेश्वर (यावे/यहोवा) यांनी आदामच्या एका साथीदारापासून निर्माण केले. चांगले आणि वाईट ज्ञान असलेल्या झाडाचे मनापासून केलेले फळ खाण्याकरिता सर्पाच्या प्रलोभनाकडे ती झटकते. ती आदामशी फळ देते आणि परिणामी पहिल्या मानवांना ईडन गार्डनमधून बाहेर काढण्यात येते.

## पवित्र बायबल 
**उत्‍पत्ति २:२२**

**२२** परमेश्वराने आदामाची फासळी काढून तिची स्त्री बनवली आणि तिला आदामाकडे नेले.

## संदर्भ यादी 
वर्ग:ख्रिश्चन धर्म
वर्ग:स्त्री चरित्रलेख
वर्ग:विकी लव्ह्‌ज वुमन २०१९
खारेकुरण

**खारेकुरण** हे भारताच्या महाराष्ट्र राज्यातील उत्तर कोकणातील पालघर जिल्ह्यातील पालघर तालुक्यातील एक गाव आहे.

## भौगोलिक स्थान
पालघर रेल्वे स्थानकापासून कॉलेज मार्गाने गेल्यावर हे गाव लागते. पालघरपासून हे गाव ६.९ किमी अंतरावर आहे.
[शेकाट्या/शेकोट्या/[शेकाटया हा स्थलांतरित पक्षी पालघर जिल्ह्यातील पालघर तालुक्यात माकुणसार, केळवे, माहीम, खारेकुरण येथील मिठागरात हल्ली दिसू लागला आहे.

## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती केली जाते.

## लोकजीवन
हे मध्यम आकाराचे मोठे गाव आहे.२०११ च्या भारतीय जनगणनेनुसार गावात ५६२ कुटुंबे राहतात. एकूण २३७७ लोकसंख्येपैकी १२१० पुरुष तर ११६७ महिला आहेत. गावाची साक्षरता ८१.६४ टक्के आहे.पुरुष साक्षरता ८७.४८ आहे तर स्त्री साक्षरता ७५.५० आहे. गावातील शून्य ते सहा वर्षे वयाच्या लहान मुलांची संख्या २४२ आहे. ती एकूण लोकसंख्येच्या १०.१८ टक्के आहे.

## नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत. महाराष्ट्र राज्य परिवहन महामंडळाच्या बस पालघर रेल्वे स्थानकावरून येथे येण्यासाठी ठराविक वेळी उपलब्ध असतात. ऑटोरिक्षा पालघरवरून दिवसभर उपलब्ध असतात.

## जवळपासची गावे
आगवण, पंचाळी, उमरोळी, कोळगाव, दापोली, मुरबे, विकासवाडी,मोरेकुरण, वावे, नेवाळे, राणीशिगाव ही जवळपासची गावे आहेत.विकासवाडी आणि खारेकुरण गावे खारेकुरण ग्रामपंचायतीमध्ये येतात.

## संदर्भ
1. https://www.census2011.co.in/data/subdistrict/4163-palghar-thane-maharashtra.html
2. https://villageinfo.in/maharashtra/thane/palghar.html

वर्ग:पालघर तालुक्यातील गावे
थंग मीनकल

**थंग मीनकल** तथा **थंग मीनकल्** (इंग्लिश: गोल्ड फिश) हा २०१३ मधील भारतीय तमिळ चित्रपट आहे. हा चित्रपटाची पटकथा राम यांनी लिहीली आणि दिग्दर्शिन केले. राम आणि त्यांची मुलगी श्री शंकर गोमथी राम यांनी या चित्रपटाची कथा लिहिली. कत्तरधु थमईझ नंतर राम यांची दुसरी दिग्दर्शित फिल्म आहे. तसेच राम यांनी साधना आणि शेली किशोर या नव कलाकारांबरोबर मुख्य भूमिका बजावली. गौथम मेननच्या फोटॉन कथा आणि आर.एस. इन्फोटेमेंट यांची एकत्रित निर्मिती आहे. या चित्रपटात युवान शंकर राजा यांनी लिहिलेले संगीत आणि साउंडट्रॅक आहे. चित्रपटाची शूटिंग जानेवारी २०११ च्या मध्यात सुरू झाली आणि २०११ च्या अखेरीस पूर्ण झाली. हा चित्रपट ३० ऑगस्ट २०१३ रोजी प्रदर्शित झाला.

## संदर्भ
वर्ग:इ.स. २०१३ मधील तमिळ चित्रपट
नवरेह

नवरेह हा काश्मीरमधील हिंदू पंडितांचा नववर्ष सण आहे. चैत्र शुक्ल प्रतिपदेला हा सण साजरा होतो. पाडव्याला नवरेह म्हणले जाते. वसंताचे स्वागत करणारा दिवस म्हणूनही हा सण ओळखला जातो. 
घरातील महिला आदल्या रात्री एका थाळीत थोडे उकळलेले आणि थोडे शिजवलेले तांंदूळ, अक्रोड, मध, दह्याचा वाडगा, फुले, रुपया, मीठ, दौत आणि लेखणी किंवा लेखनाचे साहित्य व नव्या वर्षाचे पंंचांंग ठेवतात. यामधे वचा नावाची औषधी वनस्पती आणि देवाची मूर्तीही ठेवलेली असते. या सर्व वस्तू समृद्धीचे प्रतीक मानल्या जातात. मुहूर्तावर उठून सगळे आरशात चेहरा पाहतात, आणि ताटात ठेवलेल्या या सर्व वस्तूंचे दर्शन घेतात.
या थाळीचे दर्शन घेणे हा या दिवसाचा महत्त्वाचा उपचार आहे. थाळीतील तांंदुळाचा साखरभात नंतर प्रसाद म्हणून वाटतात. 
हरी पर्वत नावाच्या परिसरात काश्मिरी पंडित देवीच्या दर्शनाला जातात. 

*अन्य -
या दिवशी नक्षत्र पत्री म्हणजेच पंचांगाचे विशेष महत्त्व असते. परस्परांना फळे आणि अक्रोड भेट दिले जातात. चार मुखे असलेल्या ब्रह्मा देवतेचे या दिवशी आवर्जून दर्शन घेतले जाते.

शरद ऋतूतील नवरात्री उत्सवाप्रमाणे चैत्र महिन्यातही देवीचे नवरात्र साजरे करण्याची प्रथा भारताच्या विविध  प्रांतात दिसून येते. काश्मीरमध्ये चित्र शुक्ल प्रतिपदा या दिवसापासून देवीचे नवरात्र साजरे होते.

## हे सुद्धा पहा
* काश्मीर
* गुढी पाडवा
* उगादी
* पुंथंडु

## संदर्भ 
वर्ग:सण आणि उत्सव
वर्ग:भारतीय सण आणि उत्सव
वर्ग:काश्मीर
कोळवडे (पालघर)

**कोलवडे** हे भारताच्या महाराष्ट्र राज्यातील उत्तर कोकणातील पालघर जिल्ह्यातील पालघर तालुक्यातील एक गाव आहे.

## भौगोलिक स्थान
बोईसर रेल्वे स्थानकापासून पश्चिमेला महाराष्ट्र औद्योगिक विकास संस्था मार्गाने गेल्यावर डावीकडे जाणाऱ्या फाट्यावर हे गाव लागते. बोईसर रेल्वे स्थानकापासून हे गाव ६.९ किमी अंतरावर आहे.

## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती, नागलीशेती केली जाते.

## लोकजीवन
हे मध्यम आकाराचे मोठे गाव आहे.२०११ च्या भारतीय जनगणनेनुसार गावात ११८३ कुटुंबे राहतात. एकूण ३६९२ लोकसंख्येपैकी २५७१ पुरुष तर ११२१ महिला आहेत. गावाची साक्षरता ८७.५७ टक्के आहे.पुरुष साक्षरता ८९.८२ आहे तर स्त्री साक्षरता ८१.६८ आहे. गावातील शून्य ते सहा वर्षे वयाच्या लहान मुलांची संख्या ४०९ आहे. ती एकूण लोकसंख्येच्या ११.०८ टक्के आहे.

## नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत. महाराष्ट्र राज्य परिवहन महामंडळाच्या बस बोईसर रेल्वे स्थानकावरून येथे येण्यासाठी ठराविक वेळी उपलब्ध असतात.रिक्षा सुद्धा बोईसरवरून उपलब्ध असतात.

## जवळपासची गावे
दांडी, उच्छेळी, नवापूर, टेंभी, पामटेंभी, कुंभवळी, गुंदाळी, आलेवाडी, नांदगाव तर्फे तारापूर, आगवण, पंचाळी ही जवळपासची गावे आहेत.

## संदर्भ
1. https://www.census2011.co.in/data/subdistrict/4163-palghar-thane-maharashtra.html
2. https://villageinfo.in/maharashtra/thane/palghar.html

वर्ग:पालघर तालुक्यातील गावे
धिवर

**ढिवर** ही मासेमारी करणारी एक जमात असून ती प्रामुख्याने महाराष्ट्र (पूर्व भागात), मध्यप्रदेश, छत्तीसगढ, ओडिशा, राजस्थान, गुजरात मध्ये वास्तव्यास आहे. ढिवरांचा प्रमुख व्यवसाय गोड्या पाण्यातील मासेमारी हा आहे. ढिवर मासेमारी अन्य इतरही कामे करतात. संस्कृत *ढिवर* ह्या शब्दापासून ह्या जमातीचे संबोधन घेण्यात आले असून ज्याचा शाब्दिक अर्थ मासेमार असा होतो. ढिवरांची भारतातील लोकसंख्या १६,५३,००० असण्याचा अंदाज असून त्यापैकी ४,४९,००० महाराष्ट्रात आहे.

## संदर्भ
वर्ग:जमाती
वर्ग:मासेमारी
दग्धयोग

दग्धयोग हा पंचांगात दिलेला, काही तिथीच्या दिवशी अमुकच वार आला की होणारा योग आहे. 

रविवारी द्वादशी,  सोमवारी एकादशी, मंगळवारी पंचमी, बुधवारी तृतीया, गुरुवारी षष्टी, शुक्रवारी अष्टमी आणि शनिवारी नवमी ही तिथी असल्यास हा योग येतो. 

अशाच प्रकारचे अन्य योग - अमृतसिद्धियोग, यमघंटायोग, मृत्युयोग.

वर्ग:हिंदू पंचांग
बोर वन्यजीव अभयारण्य

**बोर अभयारण्य** हे वर्धा-नागपूर जिल्ह्यांमध्ये आहे. या अभयारण्याचे एकूण क्षेत्रफळ ६१.१ चौ. की. मी. आहे.

वर्ग:महाराष्ट्रातील अभयारण्ये
वर्ग:विदर्भातील अभयारण्ये
यमघंटायोग

यमघंटायोग हा पंचांगात दिलेला, काही चंद्रनक्षत्राच्या दिवशी अमुकच वार अाला की होणारा योग आहे. 

रविवारी मघा, सोमवारी विशाखा, मंगळवारी अार्द्रा, बुधवारी मूळ, गुरुवारी कृत्तिका, शुक्रवारी अनुराधा आणि शनिवारी हस्त हे चंद्रनक्षत्र असल्यास हा योग येतो. 

अशाच प्रकारचे अन्य योग - दग्धयोग, अमृतसिद्धियोग, मृत्युयोग.

वर्ग:हिंदू पंचांग
व्यतिपात

जेव्हा चंद्रक्रांती आणि सूर्यक्रांती मापाने सारख्याच असतात तेव्हा 'पात' धरतात. चंद्र आणि सूर्य जेव्हा एकाच बाजूस असतात, तेव्हा व्यतिपात होतो आणि जेव्हा विरुद्ध बाजूस असतात तेव्हा वैधृतिपात होतो. 

ज्या वेळेस 'पात' होतो त्या वेळेपासून क्रांतीमध्ये मागे अर्धा अंश व पुढे अर्धा अंश अंतर पडण्यास जो वेळ लागतो, त्या वेळा सूर्योदयानंतरच्या काढून मांडतात. पहिल्या काळाला प्रवृत्ती आणि दुसऱ्या काळाला निवृत्ती असे नाव आहे. 

पंचांगात पाताचा वेळ दिलेला नसतो. पात नेहमी संक्षिप्त रूपाने दिलेला असतो. उदा० व्य.पा.प्र.,  व्य.पा.नि. वगैरे.  पात हा काळ शुभ कार्यास वर्ज्य करावा असा शास्त्रसंकेत आहे. 

## संदर्भ 
वर्ग:हिंदू पंचांग
२०१९ क्राइस्टचर्च दहशदवाती हल्ला

१५ मार्च, **२०१९** रोजी **क्राइस्टचर्चमधील दहशहतवादी हल्ल्यात** ५० व्यक्ती ठार झाल्या तर ५० अधिक जखमी झाल्या होत्या. शुक्रवारच्या नमाझच्या वेळी एकत्र झालेल्या लोकांवर ऑस्ट्रेलियाच्या एका व्यक्ती ने दोन अर्धस्वयंचलित रायफली, दोन शॉटगन आणि इतर शस्त्रांसह हल्ला केला. अल नूर मशीदीत ४२ लोकांना ठार करून तो लिनवूड इस्लामी केंद्रावर गेला व तेथे त्याने सात अधिक व्यक्तींना मारले. एक व्यक्ती दवाखान्यात मृत्यू पावली. बांगलादेश क्रिकेट संघ या सुमारास न्यू झीलँडच्या दौऱ्यावर असताना क्राइस्टचर्चमध्ये होता व अल नूर मशीदी पासून अगदी जवळ होता. या संघातील कोणालाही अपाय झाला नाही.

वर्ग:क्राइस्टचर्च
वर्ग:दहशतवाद
तेरावी पंचवार्षिक योजना

देशातील लोकांच्या आर्थिक आणि सामाजिक विकासासाठी दर पाच वर्षांनी केंद्र सरकारतर्फे पंचवार्षिक योजना राबवली जाते. भारतातील पंचवार्षिक योजनांमध्ये केंद्रीय एकात्मिक आर्थिक सुधार कार्यक्रम आहे ज्या अंतर्गत समाजातील लोकांच्या विकासाच्या योजनांमध्ये बदल केले जातात.

आतापर्यंत या योजनेंतर्गत १२ पंचवार्षिक योजना राबविण्यात आल्या आहेत . जे बऱ्याच प्रमाणात यशस्वीही झाले आहे. तेराव्या पंचवार्षिक योजनेत देशात कृषी विकासासाठी, रोजगाराच्या संधी उपलब्ध करून देण्यासाठी, मानवी व भौतिक संसाधनांचा उपयोग करून उत्पादकता वाढीसाठी सुविधा पुरविल्या जात आहेत

## तेरावी पंचवर्षीय योजना (2017 – 2022 )
ही योजना सन 2017 ते 2022 पर्यंत सुरू केली जाईल. १३ व्या पंचवार्षिक योजनेत स्रोत **पुस्तके, वर्ग खोल्या इ. दुरुस्त केल्या जातील आणि उपाय वर्गांतर्गत अनुसूचित जाती, अनुसूचित जमाती आणि इतर मागासवर्गीय दुर्बल घटकांना विशेष वर्ग देण्यात येईल**. राष्ट्रीय व राज्यस्तरीय पात्रता परीक्षा, नागरी सेवा व इतर स्पर्धात्मक परीक्षांची तयारी करणाऱ्या विद्यार्थ्यांना मार्गदर्शन केले जाईल. विषय तज्ज्ञांना बोलावले जाईल. कारकीर्द समुपदेशनासाठी स्वतंत्र बजेट देखील उपलब्ध असेल.

## तेराव्या पंचवार्षिक योजेनेचे उद्दीष्ट
देशाच्या विकासासाठी पंचवार्षिक योजना सुरू केली. पंचवार्षिक योजनांचे मुख्य उद्दीष्ट म्हणजे विकास दर वाढविणे. या पंचवार्षिक योजनांच्या माध्यमातून गुंतवणूकीतही वाढ झाली आहे. यासह पंचवार्षिक योजनांमध्ये सामाजिक न्याय, दारिद्र्यमुक्ती, पूर्ण रोजगार, आधुनिकीकरण इत्यादींचीही काळजी घेतली जाते. आतापर्यंत आपल्या देशात 13 पंचवार्षिक योजना राबविल्या गेल्या आहेत. ज्याद्वारे सरकारने काही उद्दिष्टे निश्चित केली आहेत आणि त्यानंतर त्या उद्देशाने कार्य केले गेले आहे. या पंचवार्षिक योजनांच्या माध्यमातून देशाची आर्थिक स्थितीही बरीच सुधारली आहे.
## संदर्भ
## बाह्य दुवे
वर्ग:पंचवार्षिक योजना
बंदर किन्रारा

**बंदर किन्रारा** हे मलेशियातील सेलांगोर राज्यातील एक शहर आणि बंदर आहे. १९९१मध्ये याची स्थापना झाली. येथे किन्रारा अकॅडेमी ओव्हल हे क्रिकेटचे मैदान आहे.

वर्ग:मलेशियामधील शहरे
वर्ग:सलांगोर
वास्तविक नियंत्रण रेषा

right|thumb|250 px|वास्तविक नियंत्रण रेषेचा पश्चिम भाग
**वास्तविक नियंत्रण रेषा** () ही भारत व चीन देशांच्या वादग्रस्त सीमाप्रदेशामध्ये काढलेली ४,०५७ किमी लांब सीमारेषा आहे. १९६२ च्या भारत-चीन युद्धानंतर भारतीय पंतप्रधान जवाहरलाल नेहरू व चिनी पंतप्रधान चौ एन्लाय ह्यांनी ही रेषा स्थापन केली.

ही रेषा भारताच्या जम्मु आणि काश्मीर, हिमाचल प्रदेश आणि उत्तराखंड राज्यांना लागून आहे. पूर्वेस ही रेषा सिक्कीम आणि अरुणाचल प्रदेश राज्यांतून जाते.

ही रेषा सर्वमान्य आंतरराष्ट्रीय सीमा नसली तरीही दोन देशांच्या सैन्यांनी ही स्वीकारलेली आहे.

वर्ग:भारताचा भूगोल
वर्ग:चीनचा भूगोल
वर्ग:भारताच्या सीमा
खुताड

**खुताड** हे भारतातील महाराष्ट्र राज्यातील उत्तर कोकणातील पालघर जिल्ह्यातील पालघर तालुक्यातील एक गाव आहे.

## भौगोलिक स्थान
बोईसर रेल्वे स्थानकापासून शिगाव मार्गाने गेल्यावर हे गाव लागते. बोईसर रेल्वे स्थानकापासून हे गाव ३.७ किमी अंतरावर आहे.

## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती, नागलीशेती केली जाते.

## लोकजीवन
हे मध्यम आकाराचे छोटे गाव आहे.२०११ च्या भारतीय जनगणनेनुसार गावात १२७ कुटुंबे राहतात. एकूण ६०२ लोकसंख्येपैकी २९९ पुरुष तर ३०३ महिला आहेत. गावाची साक्षरता ६८.७१ टक्के आहे.पुरुष साक्षरता ८२.४० आहे तर स्त्री साक्षरता ५६.०९ आहे. गावातील शून्य ते सहा वर्षे वयाच्या लहान मुलांची संख्या ८१ आहे. ती एकूण लोकसंख्येच्या १३.४६ टक्के आहे. मुख्यतः आदिवासी समाजातील लोक येथे राहतात. छोट्या प्रमाणावर शेती व शेतमजूर, वीटभट्टीमजूर म्हणून ते काम करतात.अगदी लहान प्रमाणात कुक्कुटपालन, बकरीपालन सुद्धा ते करतात.

## नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत. महाराष्ट्र राज्य परिवहन महामंडळाच्या बस बोईसर रेल्वे स्थानकावरून येथे येण्यासाठी ठराविक वेळी उपलब्ध असतात. ऑटोरिक्षा सुद्धा बोईसरवरून दिवसभर उपलब्ध असतात.

## जवळपासची गावे
मेंढवण, आकोळी,रावटे, खानिवडे, शिगाव, वाळवे, कुकडे, बोरशेती, लालोंडे, किराट, गुंदाळे ही जवळपासची गावे आहेत.खुताड, शिगाव, सुमडी गावे शिगाव ग्रामपंचायतीमध्ये येतात.

## संदर्भ
1. https://www.census2011.co.in/data/subdistrict/4163-palghar-thane-maharashtra.html
2. https://villageinfo.in/maharashtra/thane/palghar.html

वर्ग:पालघर तालुक्यातील गावे
जेसन ली

thumb|उजवे|180 px|जेसन ली
**जेसन मायकेल ली** (२५ एप्रिल, १९७०:सांता ॲना, कॅलिफोर्निया, अमेरिका - ) हा एक अमेरिकन अभिनेता, चित्रपट निर्माता, छायाचित्रकार आणि स्केटबोर्डर आहे. याने ॲल्व्हिन अँड द चिपमंक्स या चित्रपटशृंखले शिवाय डॉग्मा, जर्सी गर्ल, चेझिंग एमी, कॉप आउट, इ. चित्रपटांतून भूमिका केल्या आहेत. ली ने द इन्क्रेडिबल्स आणि अंडरडॉग चित्रपटांतील भूमिकांना आवाज दिला आहे.

वर्ग:इंग्लिश चित्रपट अभिनेते
वर्ग:इ.स. १९७० मधील जन्म
वर्ग:पुरुष चरित्रलेख
गर्भावधी

गर्भधारणा झाल्यापासून गर्भ गर्भाशयात वाढत असतो. त्याची पूर्ण वाढ झाली म्हणजे तो गर्भाशयातून बाहेर पडतो म्हणजे त्याचा जन्म होतो. गर्भधारणा झाल्यापासून प्राण्याचा जन्म होण्याच्या वेळेपर्यंतच्या काळाला गर्भावधी असे म्हणतात. हा गर्भावधी निरनिराळ्या प्राण्यांमध्ये निरनिराळा असतो. निरनिराळ्या प्राण्यांचे सरासरी गर्भावधी पुढील कोष्टकात दिलेले आहेत.

प्रत्येक प्राण्यामध्ये हा गर्भावधी वेगळा का असावा याचे उत्तर अजून शास्त्रज्ञांना मिळाले नाही. सर्वांत जास्त गर्भावधी – २२ महिने- भारतीय हत्तीमध्ये असतो व सर्वांत कमी व्हर्जिनिया ऑपॉस्सममध्ये- १२ दिवसांचा- असतो.

जैव क्रमविकासाच्या (उत्क्रांतीच्या) दृष्टीने पाहिले असता प्रत्येक प्राण्याच्या जरूरीप्रमाणे गर्भावधीत बदल होतो. प्राण्यांच्या आकारमानाप्रमाणे त्यांचा गर्भावधी कमी जास्त होतो. लहान सस्तन प्राण्यांत तो कमी असतो व मोठ्या सस्तन प्राण्यांत तो जास्त असतो. परंतु गिनीपिग या नियमास अपवाद आहे. गिनीपिगमध्ये गर्भावधी ६८ दिवसांचा आढळून येतो. सामान्यत: कृंतक (उंदीर, घूस यांसारख्या कुरतडणाऱ्या) प्राण्यांत गर्भावधी २० ते ३० दिवसांचा असतो. काही प्राण्यांचा जनन –ऋतू नैसर्गिक रीत्या अशा वेळेला असतो की, ज्यावेळी वर्षातील इतर कोणत्याही ऋतूपेक्षा अन्नधान्य जास्त असते. गर्भावधीच्या अभ्यासाने असेही दिसून येते की, ज्या प्राण्यांना आपली पिल्ले सुरक्षित जागी ठेवता येतात, त्या प्राण्यांत गर्भावधी कमी असतो व पिल्ले अप्रौढ किंवा असाहाय्य अवस्थेत जन्माला येतात; उदा.,  बीळ करून राहणारे काही कृंतक. कांगारूचे पिल्‍लू असाहाय्य व अप्रौढ अवस्थेत जन्माला येते; जन्मानंतर लगेच ते शिशुधानीत  (उदरावरील पिशवीत) ठेवले जाते व त्याची उरलेले वाढ तेथेच होते. याउलट जे प्राणी खुल्या मैदानात, जंगलात किंवा कुरणात राहतात त्यांच्यामध्ये गर्भावधी जास्त असतो व पिल्ले असाहाय्य किंवा अप्रौढ नसतात.

एकाच प्राण्याच्या निरनिराळ्या वेगळ्या गर्भावधीत फरक पडतो. माणसांमध्ये मुलगा जन्माला येणार असेल, तर गर्भावधी मुलीच्या गर्भावधीपेक्षा चार पाच दिवसांनी जास्त असतो. जुळ्या मुलांचा गर्भावधी एका मुलाच्या गर्भावधीहून चारपाच दिवसांनी कमी असतो. आनुवंशिकतेचाही गर्भावधीवर परिणाम होतो. मातापित्यांच्या वयाचा गर्भावधीवर परिणाम होत नाही. संकरांच्या बाबतीत गर्भावधी मातापित्यांच्या दरम्यान असतो. सामान्यत: संकरांचा गर्भावधी मातेच्या गर्भावधीकडे झुकणारा असतो.

गर्भधारणेनंतर ब्‍लास्ट्रला (पेशींच्या एकाच स्तराची भित्ती असलेली पाण्याने भरलेली पोकळी ) तयार होतो. हा ब्‍लास्ट्रला अनेक दिवस सुप्तावस्थेत राहतो व नंतर काही दिवसांनी परत  त्याची वाढ होते. त्यामुळे गर्भाची खरी वाढ जितके दिवस होते त्यापेक्षा ती  अधिक दिवस झाल्यासारखी वाटते, उदा., यूरोपियन बॅजर.

काही कृंतक प्राण्यांमध्ये काही वेळेला गर्भावधीत वाढ झाल्याचे आढळून येते. उंदरामध्ये गर्भावधी २१ दिवसांचा असतो. ज्यावेळी पिल्ले मातेचे दूध पीत असतात त्यावेळी गर्भधारणा झाल्यास गर्भावधी तीसचाळीस दिवसांचा होतो.
तैमुरी वंश

**तैमुरी वंश** किंवा **गुरकानी वंश** हा मध्ययुगातील सुन्नी मुस्लिम राजवंश होता. याची मुळे तुर्कस्तान आणि मोंगोलियात होती. हे तैमूरलंग आणि चंगीझ खानचे वंशज होते.  हा वंश फारसी संस्कृतीने प्रभावित होता.] या वंशाने इराणमध्ये तैमुरी साम्राज्य (१३७०-१५०७) आणि भारतामध्ये मुघल साम्राज्य (१५२६-१८५७) ही दोन महासाम्राज्ये स्थापन केली.

वर्ग:आशियाचा इतिहास
इकोशिया

इकोशिया हे बर्लिन, जर्मनी येथे स्थित इंटरनेट शोध इंजिन आहे. हे इंटरनेट शोध इंजिन ८०% किंवा त्याहून अधिक अतिरिक्त नफा हा वृक्षारोपण करणाऱ्या संस्थांना दान देऊन पर्यावरणाचे पुनर्वसन आणि संरक्षण करण्यावर केंद्रित करते. इकोशिया स्वतःला एक सामाजिक व्यवसाय मानतो आणि सीओ२ - नकारात्मक व्यवसाय आहे. 

## संदर्भ
युरी लोडिगिन

**युरी व्लादिमिरोविच लोडिगिन** (२६ मे, १९९०:व्लादिमिर, रशिया - ) हा एक रशियन फुटबॉल खेळाडू आहे.

वर्ग:रशियाचे फुटबॉल खेळाडू
वर्ग:पुरुष चरित्रलेख
द्विपुष्कर योग

द्विपुष्कर आणि त्रिपुष्कर योग :- 

भद्रा तिथीच्या दिवशी, म्हणजेच द्वितीया, सप्तमी वा दशमी या तिथीच्या दिवशी जर रविवार, मंगळवार किंवा शनिवार आला की चंद्रनक्षत्रानुसार द्विपुष्कर किंवा त्रिपुष्कर योग होतो.

धनिष्ठा, चित्रा किंवा मृग नक्षत्रात चंद्र असेल तर द्विपुष्कर योग आणि कृतिका, पुनर्वसु, विशाखा, उतराफाल्गुनी, उत्तराषाढ़ा वा उत्तराभाद्रपद नक्षत्रात असेल तर त्रिपुष्कर योग होतो.

द्विपुष्कर योगामध्ये ज्या शुभ कार्याची सुरुवात होते त्याची पुनरावृत्ती होते. हा योग चालू असताना ज्या शुभाशुभ घटनेची समाप्ती होते ती कालान्तराने दुप्पट होते, असे शास्त्र सांगते. म्हणून या काळात धन-संपत्तीविषयक शुभ काम करावे, श्राद्धादी अशुभ कार्य करू नये.

द्विपुष्कर किंवा किंवा त्रिपुष्कर योग चालू असताना मृताची अंत्येष्टी करू नये, असे सांगितले जाते. 
## संदर्भ 
वर्ग:हिंदू पंचांग
बाहुली

**बाहुली** ही मनुष्याची छोट्या रूपातील प्रतिमा किंवा वस्तू होय. बाहुली ही खेळणे म्हणून जास्त वापरली जाते. तसेच जादूटोणासारख्या प्रथा आणि धार्मिक विधीमध्ये मूर्ती म्हणून वापरली जाते. बाहुलीचा वापर सिंधू, जपानी, ग्रीक, इजिप्त, आफ्रिका इ. संस्कृतींत खूप प्राचीन काळापासून केला गेला आहे. रुथ हॅंडलर यांने बार्बी या बाहुलीची निर्मिती १९५९ साली केली, जी व्यापारीदृष्ट्या सर्वात जास्त यशस्वी ठरली. 

## उत्पादन
बाहुल्या या लाकूड, माती, धातू, कापड, गवत, कागद इ. विविध माध्यमे वापरून तयार केल्या जातात. कारागीर हाताने या बनवितात तसेच मोठ्या प्रमाणावर कारखान्यातसुद्धा तयार उत्पादित केल्या जातात. यामध्ये प्लास्टिक, धागे, कठीण दगड व विविध मौल्वान धातू वापरले जातात.

## हे सुद्धा पहा
* बाहुलीचा हौद
* कठपुतळी

## संदर्भ 
वर्ग:वस्तू
सांता ॲना (कॅलिफोर्निया)

इवलेसे
**सांता ॲना** हे अमेरिकेच्या कॅलिफोर्निया राज्यातील एक शहर आहे. ऑरेंज काउंटीचे प्रशासकीय केंद्र असलेल्या या शहराची लोकसंख्या २०११मध्ये ३,२९,४२७ होती. हे शहर लॉस एंजेलस महानगराचा भाग आहे.

## वाहतूक
जॉन वेन विमानतळ तथा सांता ॲना विमानतळ येथील मुख्य विमानतळ आहे. येथील रेल्वे स्थानकावरून स्थानिक व लांबच्या पल्ल्याच्या अनेक गाड्या सुटतात. पॅसिफिक कोस्टलायनर ही सान डियेगो आणि लॉस एंजेलस/पासो रोब्लेस दरम्यानची रेल्वे सेवा येथून उपलब्ध आहे. सांता ॲनामधून आय-५, आय-४०५, कॅलिफोर्निया २२, कॅलिफोर्निया ५५, कॅलिफोर्निया ९१ सह अनेक महामार्ग जातात.

वर्ग:कॅलिफोर्नियामधील शहरे
वर्ग:ऑरेंज काउंटी (कॅलिफोर्निया)
वर्ग:लॉस एंजेलस
दी बोरिंग पत्रिका

***दी बोरिंग पत्रिका*** () भारतीय मासिक ई-मॅगझिन आणि ब्लॉग संकेतस्थळ आहे जे बेंगलुरूमध्ये प्रकाशित झाले आहे. त्याचे स्थापना सन २०१९ मध्ये प्रतीक निलंगे यांनी केली.

## सामग्री 
वाचकांना अनेक राजकीय दृष्टीकोनांसह वाचकांच्या हेतूने आठवड्याचे वर्तमान आवृत्त्या आणि इतर बातम्या तसेच जागतिक माध्यमांवरील संपादकीय टिप्पणी प्रदान करतात. उपरोक्त व्यतिरिक्त, या विषयामध्ये विज्ञान, तंत्रज्ञान, आरोग्य, माध्यम, व्यवसाय आणि कला यासह अनेक विषयांचा समावेश आहे.

## संपादक 
## बाह्य दुवे 
* भारतीय ई-पत्रिका की सूची  - भारतीय ई-पत्रिकेची यादी
* भारतीय पत्रिकाएँ और वेबसाइटें भाषा / श्रेणी से &nbsp;– 2000 पासून वर्तमान काळात मासिके संग्रहित
अहल ए हदीस

**अहल-ए हादिथ** किंवा **अहल-ए-हादिस** (     ,     , *हदीथचे लोक* ) 19व्या शतकाच्या उत्तरार्धात उत्तर भारतातील सय्यद नाझीर हुसेन आणि सिद्दीक हसन खान यांच्या शिकवणीतून सुरू  झालेली एक धार्मिक चळवळ आहे.  अहल-ए-हदीथचे अनुयायी, आरंभिक अहल-अल-हदीस चळवळीसारखेच विचार मानतात .  विशेषतः ते *शाकलीद* (कायदेशीर उदाहरणांनुसार) नाकारतात आणि शास्त्रवचनांवर आधारित *इज्तिहाद* (स्वतंत्र कायदेशीर तर्क) यांचे समर्थन करतात.

या चळवळीची तुलना सऊदी वहाबिजमशी   किंवा वहाबी चळवळीच्या एका भागाशी केली गेली, पण चळवळ स्वतः वहाबिजमपेक्षा वेगळी असल्याचा दावा करते,

वर्ग:Pages with unreviewed translations
हदीस

**हदिस** (      ḥadīth अरबी उच्चारण:    , पी.  **अहादिथ** ,   , ' अहादिथ  अरबी उच्चारण:    , "परंपरा") म्हणजे विशिष्ट एका परिस्थितीमध्ये प्रेषित मुहम्मद कसे वागले, कसे बोलले याचा कोश. यात इस्लाममधील शब्द, कृती आणि मूक अनुमोदन, परंपरा इत्यादींचा समावेश होतो.  इस्लाममध्ये धार्मिक कायदा आणि नैतिक मार्गदर्शनासाठी स्रोत म्हणून **हादिथ,** कुरान (जे इस्लाम धर्माप्रमाणे अल्लाहचे शब्द आहेत जे त्याच्या संदेशवाहक प्रेषित मुहम्मद यांना अल्लाने सांगितले) नंतर दुसऱ्या क्रमांकावर आहेत.  कुराण मधल्या आयत (जसे की 24:54, 33:21) मुसलमानांना प्रेषित यांचे अनुकरण आणि त्याच्या निर्णयांचे पालन करणे इत्यादी सांगतात, ज्याने हदीसला लेखिक आधार मिळतो.

## संदर्भ आणि नोंदी 
वर्ग:इस्लाम धर्म
मनी प्लांट

वास्तुशास्त्रानुसार घरात **मनी प्लांट**(शास्त्रीय नाव - Epipremnum aureum) लावणे फारच शुभकारक असते. ज्योतिषांच्या मतांप्रमाणे मनी प्लांट शुक्र ग्रहाचा कारक आहे. मनी प्लांट हे घराच्या आतमध्ये किंवा बाहेर दोन्हीकडे लावले जाते. याची पाने गोलसर दिसतात आणि खूप लवकर फोफावतात. या झाडाला फारश्या निगेची आवश्यकता नसते. या झाडाला फारसे पाणीसुद्धा द्यावे लागत नाही. मनी प्लांट वर्षभर हिरवे राहते. मनी प्लांट कुंडीत लावले, किंवा याची वेळ इतर झाडांवर चढवलेली सुद्धा सुंदर दिसते. मनी प्लांट घरातील हवा शुद्ध ठेवण्यास मदत करते. रेडिएशनचा प्रभाव कमी करते आणि ऑक्सिजन सोडते. हवेचे शुद्धीकरण करून हवेमधील ऑक्सिजन वाढविण्याचे काम मनी प्लांट करत असते. वास्तुतज्ज्ञांच्या मते घरामधील झाडे किंवा रोपे आपल्याला पॉझिटिव्ह ऊर्जा प्रदान करतात.

मनी प्लांटला गोल्डन प्रोथाॅस, सिलोन वेल, हंटर्स रोब. आयव्ही आॅरम, सिल्व्हर व्हाईन, टॅरो व्हाईन आणि साॅलोमन आयलॅंड्'ज आयव्ही ही अन्य नावे आहेत.

## संदर्भ
वर्ग:वनस्पती
बळीराम सिरस्कार

**बळीराम भगवान सिरस्कार** हे महाराष्ट्रातील एक राजकारणी आहेत.
* सध्याच्या १३व्या महाराष्ट्र विधानसभेचे सदस्य आहेत, ते बाळापूर विधानसभा मतदारसंघाचे प्रतिनिधित्व करतात.
ते भारिप बहुजन महासंघ पक्षाशी संबंधित होते. 
* सिरस्कार हे वंचित बहुजन आघाडीचे उमेदवार म्हणून १७व्या लोकसभेसाठी बुलढाणा लोकसभा मतदारसंघातून लढत आहेत.
* २०२४ विधानसभा निवडणुकीत ते शिवसेनेचे अधिकृत उमेदवार होते.

## संदर्भ
वर्ग:मराठी राजकारणी
वर्ग:पुरुष चरित्रलेख
वर्ग:भारिप बहुजन महासंघातील राजकारणी
वर्ग:महाराष्ट्र विधानसभेचे सदस्य
वर्ग:अकोला निवासी
वर्ग:महाराष्ट्राचे विद्यमान आमदार
वर्ग:वंचित बहुजन आघाडीतील राजकारणी
वर्ग:महाराष्ट्रातील आमदार
वर्ग:महाराष्ट्राच्या १२ व्या विधानसभेचे सदस्य
वर्ग:महाराष्ट्राच्या १३ व्या विधानसभेचे सदस्य
वर्ग:बाळापूरचे आमदार
अमृतसिद्धियोग

अमृतसिद्धियोग हा पंचांगात दिलेला, काही चंद्रनक्षत्राच्या दिवशी अमुकच वार अाला की होणारा योग आहे. 

रविवारी हस्त, सोमवारी मृग किंवा श्रवण, मंगळवारी अश्विनी, बुधवारी अनुराधा, गुरुवारी पुष्य, शुक्रवारी रेवती आणि शनिवारी रोहिणी हे चंद्रनक्षत्र असल्यास हा योग येतो. 

## सिद्धीयोग 
रविवारी हस्त, सोमवारी मृग, मंगळवारी अश्विनी, बुधवारी अनुराधा, गुरुवारी पुष्य, शुक्रवारी रेवती आणि शनिवारी रोहिणी नक्षत्र असेल तर सिद्धियोग होतो. 

## हे सुद्धा पहा 
* दग्धयोग
* यमघंटायोग
* मृत्युयोग

वर्ग:हिंदू पंचांग
जलसाक्षरता चळवळ

**जलसाक्षरता अभियान अथवा चळवळ** ही जनतेस पाण्याचा योग्य तऱ्हेने वापर करण्यास व पाण्याच्या नियोजनास प्रवृत्त करण्याची एक चळवळ आहे. त्याने पाण्याचा दुष्काळ दूर होण्यास मदत होते. ही महाराष्ट्रातील एक स्वयंस्फूर्त चळवळ आहे. यासाठी महाराष्ट्र शासनाने यशदा, पुणे येथे जलसाक्षरता केंद्राची स्थापना केली आहे.

या चळवळीतील स्वयंसेवकांना जलनायक, जलयोद्धा, जलदूत, जलसेवक,जलकर्मी, जलप्रेमी असे संबोधण्यात येते. 

या चळवळीचा एक भाग म्हणून जलसाक्षरता संवादयात्रा काढण्यात येते. याद्वारे जलसाक्षर गावांची यशोगाथा इतर गावातील गावकऱ्यांपर्यंत पोचविण्यात येते.

## संदर्भ
वर्ग:पाणी
भास्कर महाजन

**भास्कर महाजन** हे एक मराठी लेखक आहेत. 

## पुस्तके
* ज्येष्ठ कौरव दुर्योधन (कादंबरी)
* झाशीची वाघीण
* बहिणाबाई (चरित्र) - बालवाङ्मय.
* महासती गांधारी (चरित्र)

वर्ग:मराठी लेखक
वर्ग:पुरुष चरित्रलेख
ॲल्युमिनियमचा नाताळ वृक्ष

उजवे|इवलेसे| संग्रहातील एक ॲल्युमिनियमचा नाताळ वृक्ष
**ॲल्युमिनियम ख्रिसमस ट्री/नाताळ वृक्ष** हा कृत्रिम ख्रिसमस ट्रीचा एक प्रकार आहे जो १९५८ पासून १९६० पर्यंत अमेरिकेत लोकप्रिय होता.  जसे त्याचे नाव सुचविते तसे हा वृक्ष ॲल्युमिनियमपासून बनवला जात असे, त्याला चमकीच्या कागदाची सजावट आणि फिरत्या रंगीत चक्राने प्रकाशित केले जात असे. ॲल्युमिनियमचा नाताळ वृक्ष नाताळच्या व्यापारीकरणाचे प्रतीक म्हणून १९६५ मध्ये दूरदर्शन विशेष, *ए चार्ली ब्राउन ख्रिसमस* या मालीकेत दाखवला गेला होता. तेव्हापासून सुट्टीत करायची सजावट म्हणून असलेल्या त्याच्या व्यवहारापेक्षा जास्त महत्त्व त्याला मिळवून दिले, २००० च्या दशकाच्या मध्यात ॲल्युमिनियमच्या झाडांना इंटरनेटवर विकले जाण्यास सुरुवात झाली, आणि खूप जास्त फायद्यात मोठ्या किंमतींना हे वृक्ष विकले जाऊ लागले. तेव्हापासून संग्रहालयाच्या संग्रहामध्ये देखील हे वृक्ष दिसू लागले आहेत. 

## इतिहास 
### उत्पादन 
ॲल्युमिनियम वापरून बनवलेला हा नाताळ वृक्ष म्हणजे नाताळचे कृत्रिम वृक्ष आहेत. जे नेहमीच्या नाताळ वृक्षासारखे हिरव्या रंगाचे नसतात. ॲल्युमिनियमचे नाताळ वृक्ष हे मोठ्या प्रमाणावर व्यावसायिकरित्या यशस्वी होणारे पहिली हिरवा नसलेला नाताळ वृक्षाचा प्रकार होता.  १८०० च्या दशकाच्या अखेरीस ॲल्युमिनियम नाताळ वृक्ष व्यावसायिकरित्या बाजारात उपलब्ध होते यापूर्वी, घरातच हिमवर्षावाने पांढऱ्या रंगाची झालर असलेल्या झाडांसारखे दिसणारे आणि कापसाच्या सुतपुतळ्यांच्या पट्ट्या लावून घरी "पांढरे नाताळ वृक्ष" तयार केले जात होते. या हिरव्या नसलेल्या वृक्षांनी सजावटीसाठी उत्तम पार्श्वभूमी उपलब्ध केली आणि त्यामुळे सजावटीच्या सुया तश्याच वापरल्या जात होत्या. नाताळ झाल्यानंतर, कापूसाच्या सुतपुतळ्या, सजावट, सुया काढून पुढच्या वर्षासाठी जपून ठेवल्या जात, आणि वृक्षाच्या फांद्या जाळून टाकल्या जात.  उतरत्या फांद्या असलेले वृक्ष, खरे किंवा कृत्रिम, सर्वच झाडांना उतरत्या फांद्या ही जणू १९३० च्या सुमारास रीतच पडत चालली होती. १९३७ च्या पॉप्युलर सायंन्स या विज्ञान मासिकाच्या अंकाने ॲल्युमिनियमचा रंग किटकनाशकात भरून नाताळ वृक्षावर मारून त्यांना चंदेरी रंगवण्याची प्रक्रिया दिली गेली होती. 

१९५५ च्या सुमारास ॲल्युमिनियमचा वृक्ष सर्वप्रथम व्यावसायिकरित्या उत्पादित केले गेले, १९६० च्या दशकातही ते लोकप्रिय राहिले आणि १९७० च्या दशकात त्यांची मोठ्या प्रमाणावर निर्मिती झाली.   वृक्षाचे प्रथम उत्पादन शिकागोच्या मॉडर्न कोटिंग्ज इंनकोर्पोरेशन यांनी केले होते. १९५९ आणि १९६९ दरम्यान, ॲल्युमिनियम स्पेशॅलिटी कंपनीने , विस्कॉन्सिन येथील मनीटॉव येथे मोठ्या प्रमाणात ॲल्युमिनियमचे नाताळ वृक्ष तयार केले गेले; त्या दशकात कंपनीने दहा लाखांहून अधिक ॲल्युमिनियम वृक्षांची निर्मिती केली. मोनितोवाक कंपनीद्वारे उत्पादित केले गेले, "एव्हरग्लॅम" कंपनीच्या प्रमुख उत्पादनासह, प्रत्येकी २५ डॉलरला खुले आणि प्रत्येकी ११.२५ डॉलरला घाऊक स्वरूपात विक्री केली.

## हे सुद्धा पहा 
*नाताळ

## संदर्भ 
वर्ग:नाताळ
वर्ग:धार्मिक आचार
वर्ग:ख्रिश्चन सण
कोरे (पालघर)

**कोरे** हे भारताच्या महाराष्ट्र राज्यातील उत्तर कोकणातील पालघर जिल्ह्यातील पालघर तालुक्यातील एक गाव आहे.

## भौगोलिक स्थान
सफाळे रेल्वे स्थानकापासून पश्चिमेला रामबाग मार्गाने गेल्यावर एडवण गावानंतर हे गाव लागते. सफाळे रेल्वे स्थानकापासून हे गाव १७ किमी अंतरावर आहे.

## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती केली जाते.

## लोकजीवन
हे मध्यम आकाराचे गाव आहे.२०११ च्या भारतीय जनगणनेनुसार गावात ३८२ कुटुंबे राहतात. एकूण १५१४ लोकसंख्येपैकी ७७१ पुरुष तर ७४३ महिला आहेत. गावाची साक्षरता ८६.६५ टक्के आहे.पुरुष साक्षरता ९३.१८ आहे तर स्त्री साक्षरता ७९.९१ आहे. गावातील शून्य ते सहा वर्षे वयाच्या लहान मुलांची संख्या ९८ आहे. ती एकूण लोकसंख्येच्या ६.४७ टक्के आहे. मुख्यतः वाडवळ मांगेला कोळी, वैती कोळी, भंडारी समाजातील लोक येथे राहतात. प्रामुख्याने शेती आणि मासेमारी हा व्यवसाय इथे जास्त प्रमाणात आढळतो..

## नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत. महाराष्ट्र राज्य परिवहन महामंडळाच्या बस सफाळे रेल्वे स्थानकावरून येथे येण्यासाठी ठराविक वेळी उपलब्ध असतात. ऑटोरिक्षा सुद्धा सफाळेवरून उपलब्ध असतात.

## जवळपासची गावे
भादवे, घाटीम, कांदरवन, कांद्रेभुरे, मिठागर, बंदर, खर्डी, जलसार, टेंभीखोडावे, वाढीवसरावली, वेढी, नवघर ही जवळपासची गावे आहेत.

## संदर्भ
१. https://www.census2011.co.in/data/subdistrict/4163-palghar-thane-maharashtra.html

२. https://villageinfo.in/maharashtra/thane/palghar.html

३.
https://www.mapsofindia.com/lat_long/maharashtra/

४.
http://tourism.gov.in/

वर्ग:पालघर तालुक्यातील गावे
दारा शिकोह

दारा शिको हा औरंगजेबाचा मोठा भाऊ होता व इस्लामिक शासक होता औरंगजेबाने सत्ते साठी त्याच्या दारा शोकोची हत्या केली
कालदंड योग

कालदंड योग हा पंचांगात दिलेल्या अनेक योगांपैकी एक अशुभ योग आहे..

रविवारच्या दिवशीचा चंद्र भरणी नक्षत्रात, सोमवारी आर्द्रात, मंगलवारी मघात, बुधवारी चित्रा नक्षत्रात, गुरुवारी ज्येष्ठात, शुक्रवारी अभिजितमध्ये आणि शनिवारच्या दिवशीचा चंद्र पूर्वाभाद्रपद नक्षत्रात असेल तर हा कालदंड नावाचा दुर्योग बनतो.  हा योग चालू असताना सुरू केलेल्या कामाच्या पूर्ततेसाठी अतोनात कष्ट पडतात, अशी समजूत आहे. 

वर्ग:हिंदू पंचांग
लुई जोवर

**लुई जोवर** ( १८ एप्रिल १९६७) ऑस्ट्रेलियातील चित्रकार आणि कलाकार आहेत. विंटेज बुक पेजेसवर इंक वॉश पेंटिंग्जमध्ये कलावंत म्हणुन एक अग्रगण्य नाव. जोव्हरने आपल्या बालपणातच आपले चित्रकाम सुरू केले, परंतु १९८९ पर्यंत सार्वजनिक जीवनात चित्रकामाची सुरुवात केली नव्हती,  चित्रकार आणि छायाचित्रकार म्हणून ऑस्ट्रेलियन सैन्यात सामील झाला.

वर्ग:इ.स. १९६७ मधील जन्म
वर्ग:हयात व्यक्ती
जागतिक जल दिन

*जागतिक जल दिन*' हा एक आंतरराष्टीय दिवस आहे.प्रतिवर्षी २२ मार्च रोजी हा दिवस साजरा करण्यात येतो.स्वच्छ आणि ताज्या पाण्याच्या नैसर्गिक स्रोतांची काळजी घेणे व त्यांच्या शाश्वत संरक्षणासाठी कार्यरत राहणे याचा संदेश देणे यासाठी या दिवसाची योजना केली गेली आहे.
## आयोजक
UN (Water)  म्हणजेच युनायटेड नेशन (वाॅटर) ही संस्था या दिवसाचे आयोजन करते.स्वच्छता आणि पाणी या दोन विषयांवर ही संस्था प्रामुख्याने काम करते.१९९३साली प्रथम जागतिक जल दिन साजरा करण्यात आला.
## संकल्पनाधारित उपक्रम
प्रतिवर्षी संयुक्त राष्टाचे सदस्य असलेल्या देशांकडून हा दिवस साजरा केला जातो.त्यासाठी प्रतिवर्षी एक नवी संकल्पना मांडली जाते.त्या संकल्पनेला अनुसरून वर्षभर उपक्रम राबवले जातात.उदा.पाणी आणि ऊर्जा,पाणी आणि शाश्वत विकास इ.

## संदर्भ 
वर्ग:पर्यावरण
वर्ग:जागतिक दिवस
घबाड मुहूर्त

सू्र्यनक्षत्रापासून दिवसाच्या चंद्रनक्षत्रापर्यंत आकडे मोजतात. उत्तराची तिप्पट करून येणाऱ्या अंकात त्या दिवशीची शुक्ल प्रतिपदेपासून मोजलेली तिथी मिळवतात. बेरजेला 7ने भागून बाकी ३ आली तर घबाड मुहूर्त आहे असे समजतात. घबाड मुहूर्तावर कार्य करण्यास सुरुवात झाली तर ते कार्य सफल होऊन मोठा लाभ होतो असे सांगितले जाते.

उदा०
सूर्य नक्षत्र: पूर्वाषाढा
चंद्र नक्षत्र : स्वाती
तिथी : वद्य दशमी, १५ + १० = २५
सूर्य नक्षत्र ते चंद्र नक्षत्र = २३
२३ x ३ = ६९
यात शुक्ल प्रतिपदेपासून मोजलेल्या म्हणजे २५ तिथी मिळवल्या : ६९ + २५ = ९४
आता ७ ने भागितले.  ९४ / ७ = १३  बाकी ३
बाकी ३ म्हणून घबाड. 

बाकी जर शून्य उरली तर त्या मुहूर्ताला अर्धघबाड म्हणतात. 

घबाड मुहूर्तावर कार्य करण्यास सुरुवात केल्यानंतर कार्य सफल होऊन मोठा लाभ होत असल्याने, अचानक मोठा लाभ झाला तर 'घबाड' हातात आले/हातास लागले/मिळाले/सापडले असे म्हणायची पद्धत आहे..

पंचागात घबाड मुहूर्त दिलेले असतात.

## अन्य मुहूर्त
अभिजित मुहूर्त, गोरज मुहूर्त, चौघडिया मुहूर्त, ब्राह्म मुहूर्त, साडेतीन मुहूर्त, वगैरे, 

## विवाहासाठीचे मुहूर्त
विवाह मुहूर्तांचे पुढील चार प्रकार होत--

१) गोपाल मुहूर्त -- सूर्योदयास असणारा मुहूर्त

२) दिवा मुहूर्त -- सूर्योदयानंतर दुपारी १२ वाजेपर्यंत

३) मध्यान्ह अभिजित -- दुपारी १२ वाजल्यानंतर सायंकाळपर्यंत

४) गोरज मुहूर्त -- सूर्यास्ताच्या समयी अथवा लगेच त्यानंतर.( संध्यासमयी )

## ग्रंथ
मुहूर्तशास्त्रावर धर्मसिंधु, निर्णयसिंधु, मुहूर्तगणपति, मुहूर्त चिंतामणि, मुहूर्त पारिजात, मुहूर्त मार्तण्ड, मुहूर्त प्रकरण आदी ग्रंथ आहेत.  त्यांपैकी महाराष्ट्रात १७व्या शतकात लिहिलेला दैवज्ञ श्रीरामाचार्य लिखित 'मुहूर्त चिंतामणि' विशेष प्रसिद्ध आहे. 

वर्ग: हिंदू पंचांग
यशवंत पाठक

प्रा.डॉ. यशवंत पाठक (जन्म : सन १९४६; निधन : नाशिक, २३ मार्च २०१९) हे संत साहित्याचे अभ्यासक आणि लेखक होते. ते मराठी व संस्कृतमध्ये एम.ए. असून त्यांनी 'कीर्तन परंपरा आणि मराठी साहित्य' या विषयावर पुणे विद्यापीठातून १९७८मध्ये पीएच्‌.ड़ी. मिळवली होती. त्यांचा हा प्रबंध 'नाचू कीर्तनाचे रंगी' या नावाने पुस्तकरूपात प्रकाशित झाला. 

यशवंत पाठक हे मनमाडच्या  येथे महात्मा गांधी विद्यामंदिराच्या महाविद्यालयात ३५ वर्षे प्राध्यापक होते. 

कवी किशोर पाठक हे यशवंतांचे कनिष्ठ बंधू.

## डाॅ.यशवंत पाठक यांनी लिहिलेली पुस्तके
* अंगणातले आभाळ (आत्मकथन) - ग्रंथाली प्रकाशन 
* अंतरीचे धावे (धार्मिक) - ग्रंथाली प्रकाशन 
* आनंदाचे आवार (लेखसंग्रह) - ग्रंथाली प्रकाशन
* कीर्तन प्रयोग (चर्चासत्रांमध्ये सादर झालेले विविध कीर्तनप्रकारांवरचे निबंध) - गोदावरी प्रकाशन, अहमदनगर 
* कैवल्याची यात्रा (धार्मिक - ज्ञानेश्वरांचा आणि विवेकानंदांचा ज्ञानयज्ञ, तुलना) - ग्रंथाली प्रकाशन
* Gandhi and the World (सहलेखक - देवीदत्त अरविंद महापात्रा)
* चंदनाची पाखर (कथासंग्रह) - ग्रंथाली प्रकाशन
* चंद्राचा एकांत (ललित लेख) - ग्रंथाली प्रकाशन
* नाचू कीर्तनाचे रंगी (मराठी किर्तनावरील प्रबंध) - कॉन्टिनेन्टल प्रकाशन 
* निरंजनाचे माहेर (धार्मिक) मुक्ताई, जनाई, वेणाई काव्य समीक्षा - त्रिदल प्रकाशन
* पहाटसरी (ज्ञानेश्वरीवर आधरित विवेचने) - ग्रंथाली प्रकाशन
* ब्रह्मगिरीची सावली (कादंबरी) मौज प्रकाशन गृह  
* Meanings of Old Age and Aging in the Tradition of India (सहलेखक - डाॅ. श्रीनिवास टिळक)
* मोहर मैत्रीचा (ललित लेखसंग्रह) -मॅजेस्टिक प्रकाशन 
* येणे बोधे आम्हा असो सर्वकाळ (सोनोपंत दांडेकरांचे चरित्र, कार्य आणि तत्त्वज्ञान)
* संचिताची कोजागिरी (कादंबरी) - ग्रंथाली प्रकाशन
* आभाळाचं अनुष्ठान - कथासंग्रह - ग्रंथाली प्रकाशन  
* मनाच्या श्लोकांचे मर्म - मनाच्या श्लोकांचा अर्थ - राजहंस प्रकाशन

## प्रा. यशवंत पाठक यांना मिळालेले पुरस्कार आणि सन्मान
* चतुरंग पुरस्कार 
* डॉ. निर्मलकुमार फडकुले पुरस्कार
* महाराष्ट्र सरकारचे पुरस्कार (अंगणातले आभाळ (आत्मकथन),नाचू कीर्तनाचे रंगी, निरंजनाचे माहेर आणि येणे बोधे आम्हा असो सर्वकाळ या पुस्तकांना) 
* संत विष्णूदास कवी पुरस्कार
* जळगाव येथे १७ ऑगस्ट २०१४ रोजी झालेल्या १०व्या सूर्योदय साहित्य संमेलनाचे अध्यक्षपद.
* यशवंत पाठक हे विदर्भातल्या अकोला शहरात इ.स. १८६४ साली सुरू झालेल्या नामांकित अश्या बाबुजी देशमुख व्याख्यानमालेचे एक व्याख्याते होते. 
* डाॅ.यशवंत पाठक हे कवी कुसुमाग्रजांच्या स्मृतिप्रीत्यर्थ दिल्या जाणाऱ्या पुरस्कार निवड समितीचे सदस्य होते.
* संत ज्ञानदेव पुरस्कार 
* नाशिक येथे १५ ते १७ मार्च २०१३ या काळात भरलेल्या २५व्या रौप्य महोत्सवी सावरकर साहित्य संमेलनाचे अध्यक्षपद.

**प्रा. यशवंत पाठक यांचे व्याख्यान** प्रा. यशवंत पाठक व्याख्यानमाला 

प्रा. यशवंत पाठक यांचे व्याख्यान ऐकण्याकरता त्यांच्या Yashwant Speech या Youtube Channelला नक्की भेट द्या. याची लिंंक पुढे देत आहे.
https://www.youtube.com/channel/UC1i1GSFcshdebf2Jo0L49yA/featured

वर्ग:मराठी लेखक
वर्ग:इ.स. १९४६ मधील जन्म
वर्ग:इ.स. २०१९ मधील मृत्यू
वर्ग:पुरुष चरित्रलेख